CELEX: 42010X0710(08)
Language: sk
Date: 2010-07-10 00:00:00
Title: Predpis Európskej hospodárskej komisie Organizácie Spojených národov (EHK OSN) č. 121 – Jednotné ustanovenia týkajúce sa typového schvaľovania vozidiel, pokiaľ ide o umiestnenie a identifikáciu ručných ovládačov, oznamovačov a indikátorov

10.7.2010   
            
            
               SK
            
            
               Úradný vestník Európskej únie
            
            
               L 177/290
            
         Právny účinok podľa medzinárodného práva verejného majú iba originálne texty EHK OSN. Status tohto predpisu a dátum nadobudnutia jeho platnosti je potrebné overiť v poslednom znení dokumentu EHK OSN o statuse TRANS/WP.29/343, ktorý je k dispozícii na internetovej stránke: http://www.unece.org/trans/main/wp29/wp29wgs/wp29gen/wp29fdocstts.html
   Predpis Európskej hospodárskej komisie Organizácie Spojených národov (EHK OSN) č. 121 – Jednotné ustanovenia týkajúce sa typového schvaľovania vozidiel, pokiaľ ide o umiestnenie a identifikáciu ručných ovládačov, oznamovačov a indikátorov
   Obsahuje celý platný text vrátane:
   doplnku 3 k pôvodnej verzii predpisu – dátum nadobudnutia účinnosti: 24. október 2009.
   OBSAH
   PREDPIS
   
               1.
            
            Rozsah pôsobnosti
         
               2.
            
            Definície
         
               3.
            
            Žiadosť o typové schválenie
         
               4.
            
            Typové schválenie
         
               5.
            
            Špecifikácie
         
               6.
            
            Zmeny typu vozidla alebo akéhokoľvek aspektu špecifikácie ovládačov, oznamovačov a indikátorov a rozšírenie typového schválenia
         
               7.
            
            Zhoda výroby
         
               8.
            
            Sankcie v prípade nezhody výroby
         
               9.
            
            Definitívne zastavenie výroby
         
               10.
            
            Názvy a adresy technických služieb zodpovedných za vykonávanie schvaľovacích skúšok a názvy a adresy správnych orgánov
         PRÍLOHY
   
               Príloha č. 1.
            
            Oznámenie týkajúce sa typového schválenia alebo rozšírenia alebo zamietnutia alebo odňatia schválenia typu vozidla, pokiaľ ide o umiestnenie a identifikáciu ručných ovládačov, oznamovačov a indikátorov motorového vozidla podľa predpisu č. 121
         
               Príloha č. 2.
            
            Usporiadanie schvaľovacích značiek
         1.   ROZSAH PÔSOBNOSTI
   Tento predpis sa vzťahuje na vozidlá kategórie M a N (1). Špecifikujú sa v ňom požiadavky na umiestnenie, identifikáciu, farbu a osvetlenie ručných ovládačov, oznamovačov a indikátorov motorového vozidla. Je určený na zabezpečenie prístupnosti a viditeľnosti ovládačov, oznamovačov a indikátorov a uľahčenie ich označenia pri dennom a nočnom svetle, aby sa znížili bezpečnostné riziká spôsobené odvedením pozornosti vodiča od jazdy a chybami vo voľbe ovládačov.
   2.   DEFINÍCIE
   Na účely tohto predpisu
   2.1.   „Ovládač“ je rukou ovládaná časť zariadenia, ktorá umožňuje vodičovi, aby zmenil stav alebo funkciu vozidla alebo jeho podsystému.
   2.2.   „Zariadenie“ je prvok alebo skupina prvkov používaných na vykonanie jednej alebo viacerých funkcií.
   2.3.   „Indikátor“ je zariadenie, ktoré ukazuje veľkosť fyzikálnych charakteristík, ktoré má prístroj snímať.
   2.4.   „Spoločný priestor“ je priestor, na ktorom môžu byť zobrazované dve alebo viac informačných funkcií (napr. symbol), ale nie súčasne.
   2.5.   „Oznamovač“ je optický signál, ktorý keď svieti, oznamuje aktiváciu zariadenia, správnu alebo chybnú funkciu alebo správny alebo chybný stav alebo výpadok funkcie.
   2.6.   „Susediaci“ znamená, že žiadny ovládač, oznamovač, indikátor alebo iný možný zdroj rozptýlenia sa neobjaví medzi identifikujúcim symbolom a oznamovačom, indikátorom alebo ovládačom, ktorý tento symbol identifikuje.
   2.7.   „Výrobca“ je osoba alebo subjekt, ktoré sú zodpovedné voči schvaľovaciemu orgánu za všetky aspekty procesu typového schvaľovania a za zabezpečenie zhody výroby. Nie je podstatné, aby osoba alebo subjekt boli priamo zapojené do všetkých etáp výroby vozidla, systému, komponentu alebo samostatnej technickej jednotky, ktoré sú predmetom schvaľovacieho procesu.
   2.8.   „Typ vozidla“ znamená motorové vozidlá, ktoré sa neodlišujú vo vnútornom usporiadaní, ktoré môže mať vplyv na identifikáciu symbolov ovládačov, oznamovačov a indikátorov a činnosť ovládačov.
   2.9.   „Typové schválenie vozidla“ je schválenie typu vozidla, pokiaľ ide o spôsob inštalovania, grafického usporiadania, čitateľnosti (zreteľnosti), farby a jasu ovládačov, oznamovačov a indikátorov.
   3.   ŽIADOSŤ O TYPOVÉ SCHVÁLENIE
   3.1.   Žiadosť o typové schválenie vozidla, pokiaľ ide o špecifikácie pre ovládače, oznamovače a indikátory predkladá výrobca vozidla alebo jeho riadne splnomocnený zástupca.
   K žiadosti musia byť v troch vyhotoveniach priložené nasledujúce doklady a údaje:
   3.2.1.   opis typu vozidla;
   3.2.2.   zoznam položiek špecifikovaných v tomto predpise v tabuľke 1 a predpísaný výrobcom pre vozidlo, pokiaľ ide o ovládače, oznamovače alebo indikátory;
   3.2.3.   grafické usporiadanie symbolov identifikujúcich ovládače, oznamovače a indikátory a
   3.2.4.   výkresy a/alebo fotografie zobrazujúce rozmiestnenie ovládačov a polohu oznamovačov a indikátorov vo vozidle.
   3.3.   Vozidlo alebo jeho reprezentatívna časť vybavené kompletným súborom ovládačov, oznamovačov a indikátorov podľa uvedeného bodu 3.2.2, ktoré reprezentuje typ vozidla, ktorý má byť schválený, sa musí dodať technickej službe zodpovednej za vykonávanie schvaľovacieho hodnotenia.
   4.   TYPOVÉ SCHVÁLENIE
   4.1.   Ak typ vozidla dodaný na typové schválenie podľa tohto predpisu spĺňa požiadavky tohto predpisu, schválenie sa danému typu vozidla udelí.
   4.2.   Každému schválenému typu sa prideľuje schvaľovacie číslo. Jeho prvé dve číslice (v súčasnosti 00 pre predpis v jeho pôvodnom znení) označujú sériu zmien obsahujúcu posledné závažné technické zmeny vykonané v predpise v čase vydania typového schválenia. Tá istá zmluvná strana nesmie to isté číslo prideliť inému typu vozidla ani rovnakému typu vozidla, ktoré je dodané s vybavením neuvedeným v zozname podľa bodu 3.2.2, okrem prípadov, na ktoré sa vzťahujú ustanovenia bodu 6 tohto predpisu.
   4.3.   Oznámenie o typovom schválení alebo o rozšírení alebo zamietnutí alebo o definitívnom zastavení výroby typu vozidla/časti podľa tohto predpisu sa oznamuje stranám dohody z roku 1958, ktoré uplatňujú tento predpis, prostredníctvom formulára, ktorého vzor je uvedený v prílohe 1 k tomuto predpisu.
   Na každé vozidlo zhodné s typom vozidla schváleným podľa tohto predpisu sa na viditeľnom a ľahko prístupnom mieste uvedenom vo formulári schválenia umiestni medzinárodná schvaľovacia značka. Takáto medzinárodná schvaľovacia značka pozostáva z:
   4.4.1.   písmena „E“ v kruhu, za ktorým nasleduje rozlišovanie číslo krajiny, ktorá typové schválenie udelila (2);
   4.4.2.   čísla tohto predpisu, za ktorým nasleduje písmeno „R“, pomlčka a schvaľovacie číslo umiestnené vpravo od kružnice predpísanej v bode 4.4.1.
   4.5.   Ak je vozidlo zhodné s typom vozidla schváleným podľa jedného alebo viacerých iných predpisov pripojených k Dohode v štáte, ktorý udelil schválenie podľa tohto predpisu, nemusí sa opakovať symbol predpísaný v bode 4.4.1; v tomto prípade sa čísla predpisov, schvaľovacie čísla a dodatkové symboly všetkých predpisov, podľa ktorých bolo udelené schválenie v krajine, ktorá udelila schválenie podľa tohto predpisu, umiestňujú vo zvislých stĺpcoch vpravo od symbolu predpísaného v bode 4.4.1.
   4.6.   Schvaľovacia značka musí byť jasne čitateľná a nezmazateľná.
   4.7.   Schvaľovacia značka musí byť umiestnená vedľa štítku s údajmi o vozidle, ktorý pripevňuje výrobca alebo priamo na ňom.
   4.8.   V prílohe 2 k tomuto predpisu sú uvedené príklady usporiadania schvaľovacích značiek.
   5.   ŠPECIFIKÁCIE
   Vozidlo vybavené ovládačom, oznamovačom alebo indikátorom uvedeným v tabuľke 1, musí spĺňať predpísané požiadavky tohto predpisu na umiestnenie, identifikáciu, farbu a osvetlenie takého ovládača, oznamovača alebo indikátora.
   5.1.   Umiestnenie
   5.1.1.   Ovládače používané vodičom pri jazde musia byť umiestnené tak, aby ich vodič mohol používať za podmienok uvedených v bode 5.6.2.
   5.1.2.   Oznamovače a indikátory musia byť umiestnené tak, aby ich vodič mohol vidieť a rozpoznať v noci a počas dňa za podmienok uvedených v bodoch 5.6.1 a 5.6.2 Oznamovače a indikátory nemusia byť viditeľné alebo rozpoznateľné, v prípade, že nie sú aktivované.
   5.1.3.   Označenia oznamovačov, indikátorov a ovládačov musia byť umiestnené na oznamovačoch, indikátoroch a ovládačoch, ktoré identifikujú, alebo v ich blízkosti. V prípade multifunkčného ovládača nemusia byť identifikácie v jeho bezprostrednej blízkosti. Aj tak však musia byť čo možno najbližšie pri takom multifunkčnom ovládači.
   5.1.4.   Bez ohľadu na body 5.1.1, 5.1.2 a 5.1.3, oznamovač pre „airbag spolucestujúceho vypnutý“, ak je inštalovaný, musí byť umiestnená v interiéri vozidla a pred a nad konštrukčným bodom H sedadla vodiča a predného sedadla spolucestujúceho(-ich) v ich najprednejšej polohe sedenia. Oznamovač, ktorý varuje osoby na prednom sedadle o tom, že je airbag spolucestujúceho vypnutý, musí vodič a osoba(-y) na predných sedadlách vidieť vo všetkých jazdných polohách.
   5.2.   Identifikácia
   5.2.1.   Inštalované ovládače, oznamovače a indikátory uvedené v stĺpci 3 tabuľky 1, musia byť identifikované symbolmi, ktoré sú k nim priradené v stĺpci 2 tabuľky 1. Táto požiadavka sa nevzťahuje na klaksón (zvukový výstražný signál), keď je aktivovaný malým ovládačom prstencovitého typu alebo krátkym lankom. Ak nie je symbol použitý na identifikáciu ovládača, oznamovača alebo indikátora uvedený v tabuľke 1, odporúča sa použiť symbol určený na tento účel v norme ISO 2575:2000, ak existuje a ak je takýto symbol vhodný na príslušné použitie.
   5.2.2.   Na identifikáciu ovládačov, oznamovačov alebo indikátorov, ktoré nie sú uvedené v tabuľke 1 alebo norme ISO 2575:2000, môže výrobca použiť symbol svojej vlastnej koncepcie. Taký symbol môže obsahovať medzinárodne uznávané abecedné alebo číselné údaje. Všetky použité symboly sa musia riadiť konštrukčnými princípmi stanovenými v bode 4, normy ISO 2575:2000.
   5.2.3.   Ak je to potrebné z hľadiska jednoznačnosti, môžu sa použiť doplnkové symboly v spojení s akýmkoľvek symbolom uvedeným v tabuľke 1 alebo v norme ISO 2575:2000.
   5.2.4.   Každý dodatočný alebo doplnkový symbol použitý výrobcom nesmie viesť k zámene s akýmkoľvek iným symbolom špecifikovaným v tomto predpise.
   5.2.5.   Keď sa skombinuje ovládač, indikátor alebo oznamovač na rovnakú funkciu, môže sa na identifikáciu takej kombinácie použiť jeden symbol.
   5.2.6.   S výnimkou ustanovení bodu 5.2.7 musí vodič vnímať všetky identifikácie oznamovačov, indikátorov a ovládačov uvedené v tabuľke 1 alebo v norme ISO 2575:2000 pri pohľade kolmo na ne. V prípade otáčavého ovládača tento bod platí vtedy, keď je taký ovládač v polohe „vypnuté“.
   Identifikácie týchto ovládačov, oznamovačov a indikátorov nemusí vodič vnímať pri pohľade kolmo na ne:
   5.2.7.1.   ovládač klaksónu;
   5.2.7.2.   každý ovládač, oznamovač alebo indikátor umiestnený na volante, keď je volant v polohe inej než je pri jazde vozidla priamo vpred, a
   5.2.7.3.   každý otáčavý ovládač, ktorý nemá polohu „vypnuté“.
   5.2.8.   Každý ovládač automatického systému rýchlosti vozidla (ovládač jazdy) a každý ovládač pre vykurovací a klimatizačný systém musí mať identifikáciu zabezpečenú pre každú funkciu každého takého systému.
   5.2.9.   Ak je inštalovaný, musí mať taký ovládač, ktorý reguluje systémovú funkciu v plynulom rozsahu, identifikáciu zabezpečenú pre limity rozsahu nastavenia každej takej funkcie.
   Ak sa na identifikáciu limitov rozsahu nastavenia tepelnej funkcie použije farebné kódovanie, limit maximálnej teploty musí byť identifikovaný červenou farbou a limit minimálnej teploty modrou farbou. Ak je stav alebo limit funkcie zobrazený indikátorom oddeleným od ovládača tejto funkcie a nesusediacim s ním, ovládač aj indikátor musia byť samostatne identifikované v súlade s bodom 5.1.3.
   5.3.   Osvetlenie
   5.3.1.   Identifikácie ovládačov, pri ktorých je v stĺpci 4 tabuľky 1 uvedené slovo „áno“ musia svietiť vždy, keď sú zapnuté obrysové svietidlá. Toto sa nevzťahuje na ovládače umiestnené na podlahe, podlahovom paneli, volante, stĺpiku volantu alebo na ploche nosníka čelného skla alebo na ovládače vykurovacieho a klimatizačného systému, ak systém neusmerňuje vzduch priamo na čelné sklo.
   5.3.2.   Indikátory a ich identifikácie, pri ktorých je v stĺpci 4 tabuľky 1 uvedené slovo „áno“ musia svietiť vždy, keď zariadenie, ktoré spúšťa a/alebo zastavuje motor je v polohe, ktorá umožňuje motoru pracovať a obrysové svietidlá sú zapnuté.
   5.3.3.   Indikátory, ich identifikácie a identifikácie ovládačov nemusia svietiť vtedy, keď svietia svetlomety alebo keď sú v činnosti ako denné svietidlá.
   5.3.4.   Podľa uváženia výrobcu môže kedykoľvek svietiť ktorýkoľvek ovládač, indikátor alebo ich identifikácie.
   5.3.5.   Oznamovač nesmie vyžarovať svetlo s výnimkou prípadu, keď oznamuje poruchu alebo stav vozidla, pre ktorý je oznamovač určený alebo počas kontroly žiarovky.
   5.3.6.   Jas osvetlenia oznamovača
   Musia byť k dispozícii prostriedky, ktoré umožnia, aby mohol vodič za všetkých jazdných podmienok vidieť a rozpoznať oznamovače a ich identifikáciu.
   5.4.   Farba
   Svetlo každého oznamovača uvedeného v tabuľke 1 musí mať farbu, ktorá je stanovená v stĺpci 5 tejto tabuľky.
   5.4.1.1.   Bez ohľadu na to, či je namontovaný na vozidle podľa špecifikácie v tabuľke 1 so špecifikovaním farby v stĺpci 5, každý symbol s poznámkou pod čiarou môže byť zobrazený v iných farbách s cieľom indikovať zmenu stavu, podľa všeobecného farebného kódovania navrhnutého v bode 5 normy ISO 2575:2004.
   5.4.2.   Indikátory a oznamovače a identifikácie indikátorov a ovládačov, ktoré nie sú uvedené v tabuľke 1, môžu mať akúkoľvek farbu zvolenú výrobcom, avšak taká farba nesmie rušiť alebo zakrývať identifikáciu akéhokoľvek oznamovača, ovládača alebo indikátora uvedeného v tabuľke 1. Zvolená farba musí byť v súlade s pokynmi stanovenými v bode 5 normy ISO 2575:2000.
   5.4.3.   Každý symbol použitý na identifikáciu oznamovača, ovládača alebo indikátora musí byť zreteľne viditeľný oproti pozadiu.
   5.4.4.   Tmavá časť tohto symbolu sa môže nahradiť jeho obrysom.
   5.5.   Spoločný priestor na zobrazovanie viacerých informácií
   Spoločný priestor sa môže použiť na zobrazenie informácií z akéhokoľvek zdroja za týchto podmienok:
   5.5.1.1.   Oznamovače a indikátory v spoločnom priestore musia poskytovať príslušné informácie, keď nastane akákoľvek základná situácia.
   Keď nastane situácia vhodná na aktiváciu dvoch alebo viacerých oznamovačov, informácie sa musia buď
   5.5.1.2.1.   automaticky opakovať v poradí, alebo
   5.5.1.2.2.   zobraziť viditeľným spôsobom a s možnosťou voľby vodiča z hľadiska ich zobrazenia za podmienok bodu 5.6.2.
   5.5.1.3.   Oznamovače poruchy brzdového systému, svetla diaľkového svetlometu, smerového svietidla alebo bezpečnostného pásu sa nesmú zobraziť v tom istom spoločnom priestore.
   5.5.1.4.   Ak oznamovač poruchy brzdového systému, svetla diaľkového svetlometu, smerových svietidiel alebo bezpečnostného pásu zobrazuje informácie v tom istom spoločnom priestore, musí sa v takom spoločnom priestore zobraziť akýkoľvek iný symbol, ak nastane situácia na jeho aktiváciu.
   5.5.1.5.   S výnimkou oznamovačov poruchy brzdového systému, svetla diaľkového svetlometu, smerových svietidiel alebo bezpečnostného pásu, sa môžu dať informácie zrušiť automaticky alebo ich môže zrušiť vodič.
   5.5.1.6.   Pokiaľ to nie je stanovené v osobitnom predpise, požiadavky na farbu týkajúce sa oznamovačov sa na ne nevzťahujú, ak sa oznamovače nachádzajú v spoločnom priestore.
   5.6.   Podmienky
   5.6.1.   Vodič sa prispôsobil okolitým svetelným podmienkam.
   5.6.2.   Vodič je obmedzený inštalovaným systémom ochrany v prípade zrážky, nastaveným v súlade s pokynmi výrobcu a môže sa voľne pohybovať v rámci obmedzení tohto systému.
   6.   ZMENY TYPU VOZIDLA ALEBO AKÉHOKOĽVEK ASPEKTU ŠPECIFIKÁCIE OVLÁDAČOV, OZNAMOVAČOV A INDIKÁTOROV A ROZŠÍRENIE TYPOVÉHO SCHVÁLENIA
   Každá zmena typu vozidla alebo akéhokoľvek aspektu špecifikácie ovládačov, oznamovačov a indikátorov alebo zoznamu uvedeného v bode 3.2.2 sa oznamuje správnemu orgánu, ktorý tomuto typu vozidla udelil typové schválenie. Tento orgán môže potom:
   6.1.1.   konštatovať, že zmeny nemajú výrazný nepriaznivý vplyv a vozidlo v každom prípade stále spĺňa požiadavky, alebo
   6.1.2.   požadovať ďalší hodnotiaci protokol od technickej služby zodpovednej za vykonávanie hodnotenia.
   6.2.   Potvrdenie alebo zamietnutie typového schválenia na základe špecifikovanej zmeny sa stranám tejto dohody, ktoré uplatňujú tento predpis, oznamuje spôsobom, ktorý je špecifikovaný v bode 4.3.
   6.3.   Príslušný orgán, ktorý vydáva rozšírenie typového schválenia, prideľuje poradové číslo každému formuláru oznámenia vystavenému pre takéto rozšírenie a informuje o tom ostatné strany dohody z roku 1958, ktoré uplatňujú tento predpis, prostredníctvom formulára oznámenia, ktorého vzor je uvedený v prílohe 1 k tomuto predpisu.
   7.   ZHODA VÝROBY
   Postupy zhody výroby musia byť v zhode s postupmi stanovenými v dohode, doplnku 2 (E/ECE/324-E/ECE(TRANS/505/Rev.2) a s nasledujúcimi požiadavkami:
   7.1.   Vozidlo schválené podľa tohto predpisu musí byť vyrobené tak, že zodpovedá schválenému typu tým, že spĺňa požiadavky stanovené v bode 5.
   7.2.   Orgán, ktorý typové schválenie udelil, môže kedykoľvek overiť metódy kontroly zhody výroby používané v každom výrobnom závode. Bežná frekvencia týchto overení je raz za dva roky.
   8.   SANKCIE V PRÍPADE NEZHODY VÝROBY
   8.1.   Typové schválenie udelené typu vozidla podľa tohto predpisu môže byť odňatá, ak nie sú splnené dané požiadavky alebo ak vozidlo vybavené schvaľovacou značkou nezodpovedá schválenému typu.
   8.2.   Ak strana dohody, ktorá uplatňuje tento predpis, odníme typové schválenie, ktoré predtým udelila, musí to bezodkladne oznámiť ostatným zmluvným stranám, ktoré uplatňujú tento predpis, prostredníctvom formulára oznámenia, ktorého vzor je uvedený v prílohe 1 k tomuto predpisu.
   9.   DEFINITÍVNE ZASTAVENIE VÝROBY
   Ak držiteľ typového schválenia definitívne zastaví výrobu typu vozidla schváleného podľa tohto predpisu, musí to oznámiť orgánu, ktorý typové schválenie udelil. Po prijatí príslušného oznámenia tento orgán o tom informuje ostatné strany dohody uplatňujúce tento predpis prostredníctvom formulára oznámenia, ktorého vzor je uvedený v prílohe 1 k tomuto predpisu.
   10.   NÁZVY A ADRESY TECHNICKÝCH SLUŽIEB ZODPOVEDNÝCH ZA VYKONÁVANIE SCHVAĽOVACÍCH SKÚŠOK A NÁZVY A ADRESY SPRÁVNYCH ORGÁNOV
   Strany dohody z r. 1958, ktoré uplatňujú tento predpis, oznamujú sekretariátu Organizácie Spojených národov názvy a adresy technických služieb zodpovedných za vykonávanie schvaľovacích skúšok a názvy a adresy správnych orgánov, ktoré udeľujú typové schválenie a ktorým sa zasielajú formuláre osvedčení o udelení alebo rozšírení alebo zamietnutí či odňatí schválenia, vydaného v iných krajinách.
   11.   ÚVODNÉ USTANOVENIA
   11.1.   Od dátumu nadobudnutia účinnosti tohto predpisu zmluvné strany uplatňujúce tento predpis nesmú:
   
               a)
            
            
               odmietnuť udeliť typové schválenie EHK podľa tohto predpisu;
            
         
               b)
            
            
               zakázať predaj alebo uvedenie do prevádzky typu vozidla, pokiaľ ide o jeho špecifikáciu ovládačov, oznamovačov a indikátorov,
            
         ak typ vozidla spĺňa podmienky tohto predpisu.
   11.2.   Do dvoch rokov po nadobudnutí účinnosti tohto predpisu, zmluvné strany uplatňujúce tento predpis nesmú odmietnuť udeliť vnútroštátne schválenie typu vozidla, pokiaľ ide o špecifikáciu ovládačov, oznamovačov a indikátorov, ak typ vozidla nespĺňa požiadavky tohto predpisu.
   Tabuľka 1
   Symboly, ich osvetlenie a farby
   
               Č.
            
            
               Stĺpec 1
            
            
               Stĺpec 2
            
            
               Stĺpec 3
            
            
               Stĺpec 4
            
            
               Stĺpec 5
            
         
                
            
            
               Položka
            
            
               Symbol (4)
               
            
            
               Funkcia
            
            
               Osvetlenie
            
            
               Farba
            
         
               1.
            
            
               Hlavný spínač osvetlenia
            
            
               
                  
                (3)
            
            
               Ovládač
            
            
               Nie
            
            
               —
            
         
                
            
            
               Oznamovač nesmie fungovať ako oznamovač pre obrysové (bočné) svetlá.
            
            
               Oznamovač (14)
               
            
            
               Áno
            
            
               Zelená
            
         
               2.
            
            
               Stretávací svetlomet
            
            
               
                  
                (3)
                (8)
                (15)
            
            
               Ovládač
            
            
               Nie
            
            
               —
            
         
               Oznamovač
            
            
               Áno
            
            
               Zelená
            
         
               3.
            
            
               Diaľkové svetlá
            
            
               
                  
                (3)
                (15)
            
            
               Ovládač
            
            
               Nie
            
            
               —
            
         
               Oznamovač
            
            
               Áno
            
            
               Modrá
            
         
               4.
            
            
               Zariadenie na čistenie svetlometov
               (so samostatným ovládačom)
            
            
               
                  
                (15)
            
            
               Ovládač
            
            
               Nie
            
            
                
            
         
               5.
            
            
               Smerové svetlo
            
            
               
                  
                (3)
                (5)
            
            
               Ovládač
            
            
               Nie
            
            
                
            
         
               Oznamovač
            
            
               Áno
            
            
               Zelená
            
         
               6.
            
            
               Svetelný výstražný signál
            
            
               
                  
                (3)
            
            
               Ovládač
            
            
               Áno
            
            
                
            
         
               Oznamovač (6)
               
            
            
               Áno
            
            
               Červená
            
         
               7.
            
            
               Predné hmlové svietidlá
            
            
               
                  
                (3)
            
            
               Ovládač
            
            
               Nie
            
            
                
            
         
               Oznamovač
            
            
               Áno
            
            
               Zelená
            
         
               8.
            
            
               Zadné hmlové svietidlo
            
            
               
                  
                (3)
            
            
               Ovládač
            
            
               Nie
            
            
                
            
         
               Oznamovač
            
            
               Áno
            
            
               Žltá
            
         
               9.
            
            
               Hladina paliva
            
            
               
                  
               
                  
                (20)
            
            
               Oznamovač
            
            
               Áno
            
            
               Žltá
            
         alebo 
                  
            
            
               Indikátor
            
            
               Áno
            
            
                
            
         
               10.
            
            
               Tlak oleja v motore
            
            
               
                  
                (7)
                (20)
            
            
               Oznamovač
            
            
               Áno
            
            
               Červená
            
         
               Indikátor
            
            
               Áno
            
            
                
            
         
               11.
            
            
               Teplota chladiaceho média motora
            
            
               
                  
                (7)
                (20)
            
            
               Oznamovač
            
            
               Áno
            
            
               Červená
            
         
               Indikátor
            
            
               Áno
            
            
                
            
         
               12.
            
            
               Stav nabíjania batérie
            
            
               
                  
                (20)
            
            
               Oznamovač
            
            
               Áno
            
            
               Červená
            
         
                
            
            
                
            
            
               Indikátor
            
            
               Áno
            
            
                
            
         
               13.
            
            
               Systém stierania čelného skla
               (plynulé)
            
            
               
                  
            
            
               Ovládač
            
            
               Áno
            
            
                
            
         
               14.
            
            
               Elektrické zablokovanie okna
            
            
               
                  
               alebo
               
                  
            
            
               Ovládač
            
            
               Nie
            
            
                
            
         
               15.
            
            
               Systém ostrekovania čelného skla
            
            
               
                  
            
            
               Ovládač
            
            
               Áno
            
            
                
            
         
               16.
            
            
               Systém stierania a ostrekovania čelného skla
            
            
               
                  
            
            
               Ovládač
            
            
               Áno
            
            
                
            
         
               17.
            
            
               Systém odhmlievania a odmrazovania čelného skla
               (so samostatným ovládačom)
            
            
               
                  
            
            
               Ovládač
            
            
               Áno
            
            
                
            
         
               Oznamovač
            
            
               Áno
            
            
               Žltá
            
         
               18.
            
            
               Systém odhmlievania a odmrazovania zadného skla
               (so samostatným ovládačom)
            
            
               
                  
            
            
               Ovládač
            
            
               Áno
            
            
                
            
         
               Oznamovač
            
            
               Áno
            
            
               Žltá
            
         
               19.
            
            
               Obrysové, bočné obrysové a/alebo doplnkové obrysové svietidlá
            
            
               
                  
                (3)
                (8)
            
            
               Ovládač
            
            
               Nie
            
            
                
            
         
               Oznamovač (14)
               
            
            
               Áno (8)
               
            
            
               Zelená
            
         
               20.
            
            
               Parkovacie svietidlá
            
            
               
                  
            
            
               Ovládač
            
            
               Nie
            
            
                
            
         
               Oznamovač
            
            
               Áno
            
            
               Zelená
            
         
               21.
            
            
               Bezpečnostné pásy
            
            
               
                   alebo 
                  
            
            
               Oznamovač
            
            
               Áno
            
            
               Červená
            
         
               22.
            
            
               Porucha airbagu
            
            
               
                  
                (10)
            
            
               Oznamovač
            
            
               Áno
            
            
               Žltá a/alebo červená
            
         
               23.
            
            
               Porucha bočného airbagu
            
            
               
                  
                (9)
                (10)
            
            
               Oznamovač
            
            
               Áno
            
            
               Žltá a/alebo červená
            
         
               24.
            
            
               Airbag
               Spolucestujúceho vypnutý
            
            
               
                  
            
            
               Oznamovač
            
            
               Áno
            
            
               Žltá
            
         
               25.
            
            
               Porucha brzdového systému
            
            
               
                  
                (10)
            
            
               Oznamovač
            
            
               Áno
            
            
               Pozri predpis o brzdách
            
         
               26.
            
            
               Porucha protiblokovacieho brzdového systému
            
            
               
                  
                (11)
            
            
               Oznamovač
            
            
               Áno
            
            
               Žltá
            
         
               27.
            
            
               Rýchlomer
            
            
               km/h, ak sa zobrazujú kilometre alebo mph, ak sa zobrazujú míle (16)
               
            
            
               Indikátor
            
            
               Áno
            
            
                
            
         
               28.
            
            
               Použitá parkovacia brzda
            
            
               
                  
                (11)
            
            
               Oznamovač
            
            
               Áno
            
            
               Červená
            
         
               29.
            
            
               Klaksón
            
            
               
                  
            
            
               Ovládač
            
            
               Nie
            
            
                
            
         
               30.
            
            
               Porucha motora alebo palubného diagnostického systému
            
            
               
                  
            
            
               Oznamovač
            
            
               Áno
            
            
               Žltá
            
         
               31.
            
            
               Predhrievanie dieselového motora
            
            
               
                  
            
            
               Oznamovač
            
            
               Áno
            
            
               Žltá
            
         
               32.
            
            
               Sýtič (zariadenie pre štartovanie motora za studena)
            
            
               
                  
            
            
               Ovládač
            
            
               Nie
            
            
                
            
         
               Oznamovač
            
            
                
            
            
               Žltá
            
         
               33.
            
            
               Klimatizačný systém
            
            
               
                   alebo A/C
            
               Ovládač
            
            
               Áno
            
            
                
            
         
               34.
            
            
               Poloha (parkovanie)
               ovládača (spätný chod)
               automatického (neutrál)
               prevodu (jazda)
            
            
               P R N D (12)
               
            
            
               Indikátor
            
            
               Áno
            
            
                
            
         
               35.
            
            
               Spustenie motora
            
            
               
                  
                (13)
                (21)
            
            
               Ovládač
            
            
               Nie
            
            
                
            
         
               36.
            
            
               Vypnutie motora
            
            
               
                  
                (13)
                (21)
            
            
               Ovládač
            
            
               Áno
            
            
                
            
         
               37.
            
            
               Stav opotrebenia brzdového obloženia
            
            
               
                  
                (11)
            
            
               Oznamovač
            
            
               Áno
            
            
               Žltá
            
         
               38.
            
            
               Vykurovací systém
            
            
               
                  
            
            
               Ovládač
            
            
               Áno
            
            
                
            
         
               39.
            
            
               Ventilátor kúrenia a/alebo klimatizácie
            
            
               
                  
                (3)
            
            
               Ovládač
            
            
               Áno
            
            
                
            
         
               40.
            
            
               Regulácia sklonu svetlometu
            
            
               
                  
               alebo
               
                  
               a
               
                  
               
                   (15)
               
            
            
               Ovládač
            
            
               Nie
            
            
                
            
         
               41.
            
            
               Stav kilometrov
            
            
               km, ak sa zobrazujú kilometre alebo míle, ak sa zobrazujú míle (17)
               
            
            
               Indikátor
            
            
               Áno
            
            
                
            
         
               42a
            
            
               Nízky tlak v pneumatikách
               (vrátane poruchy)
            
            
               
                  
                (18)
            
            
               Oznamovač
            
            
               Áno
            
            
               Žltá
            
         
               42b
            
            
               Nízky tlak v pneumatikách
               (vrátane poruchy)
               ktorý identifikuje danú pneumatiku
            
            
               
                  
                (18)
                (19)
            
            
               Oznamovač
            
            
               Áno
            
            
               Žltá
            
         
      (1)  Kategórie M a N podľa definície v prílohe 7 ku Konsolidovanej rezolúcii o konštrukcii vozidiel (R.E.3) (dokument TRANS/WP.29/78/Rev.1/Amend.2 naposledy zmenený zmenou č. 4 – Amend. 4).
   
      (2)  1 pre Nemecko, 2 pre Francúzsko, 3 pre Taliansko, 4 pre Holandsko, 5 pre Švédsko, 6 pre Belgicko, 7 pre Maďarsko, 8 pre Českú republiku, 9 pre Španielsko, 10 pre Srbsko a Čiernu Horu, 11 pre Spojené kráľovstvo, 12 pre Rakúsko, 13 pre Luxembursko, 14 pre Švajčiarsko, 15 (voľné), 16 pre Nórsko, 17 pre Fínsko, 18 pre Dánsko, 19 pre Rumunsko, 20 pre Poľsko, 21 pre Portugalsko, 22 pre Ruskú federáciu, 23 pre Grécko, 24 pre Írsko, 25 pre Chorvátsko, 26 pre Slovinsko, 27 pre Slovensko, 28 pre Bielorusko, 29 pre Estónsko, 30 (voľné), 31 pre Bosnu a Hercegovinu, 32 pre Lotyšsko, 33 (voľné), 34 pre Bulharsko, 35 (voľné), 36 pre Litvu, 37 pre Turecko, 38 (voľné), 39 pre Azerbajdžan, 40 pre Bývalú juhoslovanskú republiku Macedónsko, 41 (voľné), 42 pre Európske spoločenstvo (typové schválenia udelené členskými štátmi používajúcimi svoje vlastné symboly EHK), 43 pre Japonsko, 44 (voľné), 45 pre Austráliu, 46 pre Ukrajinu, 47 pre Juhoafrickú republiku, 48 pre Nový Zéland, 49 pre Cyprus, 50 pre Maltu a 51 pre Kórejskú republiku. Nasledujúce čísla sa priradia ďalším krajinám v chronologickom poradí, v ktorom ratifikovali alebo pristúpili k dohode o prijatí jednotných podmienok týkajúcich sa schválenia a vzájomného uznania schválení pre výbavu a súčasti motorových vozidiel a takto priradené čísla oznámi generálny tajomník Organizácie Spojených národov zmluvným stranám dohody.
   
      (3)  Ohraničená plocha symbolu môže byť vyplnená.
   
      (4)  Symboly uvedené v tomto predpise sú v podstate totožné so symbolmi opísanými v norme ISO 2575:2000. Musia sa dodržať rozmerové charakteristiky špecifikované v norme ISO 2575:2000.
   
      (5)  Pár šípok sa považuje za jeden symbol. Keď ovládače alebo oznamovače pre odbočenie vľavo a vpravo pracujú nezávisle, dve šípky sa však môžu považovať za samostatné symboly a môžu sa podľa toho rozmiestniť.
   
      (6)  Nevyžaduje sa, keď šípky signálu na odbočenie, ktoré inak pracujú nezávisle, blikajú súčasne ako oznamovač svetelného výstražného signálu.
   
      (7)  Je povolená kombinácia symbolu tlaku oleja v motore a symbolu teploty chladiaceho média motora v jednom oznamovači.
   
      (8)  Samostatná identifikácia sa nevyžaduje, ak je funkcia kombinovaná s hlavným spínačom osvetlenia.
   
      (9)  Ak sa na oznámenie poruchy airbagu použije jeden oznamovač, musí sa použiť symbol poruchy airbagu (22).
   
      (10)  Zmluvné strany, ktoré k dátumu nadobudnutia platnosti tohto predpisu povolili alebo vyžadovali používanie textu pre túto funkciu, môžu do šiestich mesiacov po dátume nadobudnutia účinnosti tohto predpisu pre vozidlá registrované v ich štátoch, naďalej okrem predpísaných symbolov povoľovať alebo vyžadovať aj používanie tohto textu.
   
      (11)  Ak sa na oznámenie poruchy airbagu použije jeden oznamovač, musí sa použiť symbol poruchy airbagu.
   
      (12)  Písmeno „D“ sa môže nahradiť alebo doplniť iným alfanumerickým znakom resp. znakmi alebo symbolom resp. symbolmi zvolenými výrobcom na označenie doplnkových režimov voľby.
   
      (13)  Použije sa vtedy, keď je ovládač spustenia alebo vypnutia motora oddelený od systému blokovacieho kľúča.
   
      (14)  Nevyžaduje sa, ak sa svetlá prístrojového panelu rozsvietia automaticky pri aktivácii hlavného spínača osvetlenia.
   
      (15)  Môžu sa použiť aj symboly, v ktorých sa použije päť čiar namiesto štyroch (a naopak).
   
      (16)  Identifikácia požadovaného textu môže byť zobrazená veľkými a/alebo malými písmenami.
   
      (17)  Identifikácia požadovaného textu musí byť zobrazená malými písmenami. Ak sa uvádzajú míle, môže sa použiť skratka.
   
      (18)  Okrem toho, niektorý z oznamovačov nízkeho tlaku v pneumatikách sa môže použiť na indikáciu poruchy systému monitorovania tlaku v pneumatikách (TPMS).
   
      (19)  Nákres vozidla nie je obmedzujúci, ale odporúčajúci. Alternatívne nákresy vozidla sa môžu použiť s cieľom lepšie vystihnúť skutočný tvar daného vozidla.
   
      (20)  V prípade, že má sprostredkovať odlišné informácie, môže sa symbol zobraziť v iných farbách, ako sú tie, ktoré sú špecifikované v stĺpci 5, v súlade s farebným kódovaním navrhnutým v bode 5 normy ISO.
   
      (21)  Funkcie „start“ a „stop“ môžu byť skombinované v jednom ovládači. Ako alternatíva k predpísanému symbolu resp. symbolom je povolené použiť text „START“ a/alebo „STOP“ alebo kombináciu symbolov a textu. Text môže byť zobrazený veľkými a/alebo malými písmenami.
   
      PRÍLOHA 1
      OZNÁMENIE
      (Maximálny formát: A4 (210 × 297 mm))
      
                  
                     
                   (1)
               
               
                  Vydal:
               
               
                  Názov orgánu:
                  …
                  …
                  …
               
            
                  týkajúce sa (2):
               
               
                  UDELENIA TYPOVÉHO SCHVÁLENIA
                  ROZŠÍRENIA TYPOVÉHO SCHVÁLENIA
                  ZAMIETNUTIA TYPOVÉHO SCHVÁLENIA
                  ODŇATIA TYPOVÉHO SCHVÁLENIA
                  DEFINITÍVNEHO ZASTAVENIA VÝROBY
               
            typu vozidla, pokiaľ ide o umiestnenie a identifikáciu ručných ovládačov, oznamovačov a indikátorov motorového vozidla podľa predpisu č. 121
      Schválenie č. … Rozšírenie č. …
      
                  1.
               
               
                  Názov alebo značka vozidla: …
               
            
                  2.
               
               
                  Názov typu vozidla podľa výrobcu: …
               
            
                  3.
               
               
                  Názov a adresa výrobcu: …
               
            
                  4.
               
               
                  Názov a adresa prípadného zástupcu výrobcu:
                  …
               
            
                  5.
               
               
                  Predložené na typové schválenie dňa: …
               
            
                  6.
               
               
                  Technická služba zodpovedná za vykonávanie schvaľovacích skúšok:
                  …
               
            
                  7.
               
               
                  Dátum vydania skúšobného protokolu: …
               
            
                  8.
               
               
                  Číslo skúšobného protokolu: …
               
            
                  9.
               
               
                  Stručný popis:
                  
                               
                           
                           
                              Ručné ovládače, oznamovače a indikátory na vozidle
                           
                           
                              Zhoda
                           
                        
                              9.1.
                           
                           
                               
                           
                           
                              áno/nie (2)
                              
                           
                        
                              9.2.
                           
                           
                               
                           
                           
                              áno/nie (2)
                              
                           
                        
                              …
                           
                           
                               
                           
                           
                              áno/nie (2)
                              
                           
                        
            
                  10.
               
               
                  Poznámky
                  …
                  …
                  …
                  …
               
            
                  11.
               
               
                  Umiestnenie schvaľovacej značky: …
               
            
                  12.
               
               
                  Dôvod resp. dôvody (prípadného) rozšírenia: …
                  …
               
            
                  13.
               
               
                  Typové schválenie udelené/rozšírené/zamietnuté/odňaté (2)
                  
               
            
                  14.
               
               
                  Miesto: …
               
            
                  15.
               
               
                  Dátum: …
               
            
                  16.
               
               
                  Podpis: …
               
            
                  17.
               
               
                  Na požiadanie sú k dispozícii tieto dokumenty označené uvedeným schvaľovacím číslom:
                  …
                  …
               
            
         (1)  Rozlišovacie číslo štátu, ktorý udelil, rozšíril, zamietol alebo odňal typové schválenie (pozri schvaľovacie ustanovenia v tomto predpise).
      
         (2)  Nehodiace sa prečiarknite.
   
   
      PRÍLOHA 2
      USPORIADANIE SCHVAĽOVACÍCH ZNAČIEK
      VZOR A
      (pozri bod 4.4 tohto predpisu)
      
         
      Uvedená schvaľovacia značka pripevnená na vozidle udáva, že príslušný typ vozidla bol z hľadiska umiestnenia a identifikácie ručných ovládačov, oznamovačov a indikátorov schválený v Holandsku (E4) podľa predpisu č. 121 pod schvaľovacím číslom 001234. Prvé dve číslice (00) schvaľovacieho čísla uvádzajú, že schválenie bolo udelené v súlade s požiadavkami predpisu č. 121 v jeho pôvodnom znení.
      VZOR B
      (pozri bod 4.5 tohto predpisu)
      
         
      Uvedená schvaľovacia značka pripevnená na vozidle udáva, že príslušný typ vozidla bol schválený v Holandsku (E4) podľa predpisu č.121 a predpisu č. 33 (1). Schvaľovacie číslo uvádza, že v čase udelenia príslušných schválení, bol predpis č. 121 vo svojom pôvodnom znení a predpis č. 33 vo svojom pôvodnom znení.
      
         (1)  Toto číslo je uvedené len ako príklad.